Atklāts konkurss

**“Dažādu aprīkojumu iegāde RTU STEM studiju programmu modernizēšanai”**

ID Nr. RTU – 2018/69

**Komisijas sēdes protokols Nr.2**

Rīgā, Kaļķu ielā 1 – 322.telpā, plkst. 13:00 **24.10.2018.**

Sēdi vada un protokolē: L.Jodzēviča

Komisija izveidota ar Rīgas Tehniskās universitātes finanšu prorektora 13.07.2018. rīkojumu Nr.03000-1.2-e/14.

Komisijas sēdē piedalās:

**Komisijas priekšsēdētāja:**

|  |  |
| --- | --- |
| Līva Jodzēviča | Juridiskā departamenta Iepirkumu nodaļas vecākā iepirkumu speciāliste |
| **Komisijas locekļi:** |  |
| Uģis Citskovskis  Juris Smirnovs  Juris Blūms | Studiju departamenta direktora vietnieks izglītības jomā  Centrālā dienesta (BIF) dekāns  Optikas katedras asociētais profesors |

**Darba kārtībā:** Atbildes uz Pretendenta jautājumiem.

Iepirkuma komisijas priekšsēdētaja L.Jodzēviča informē, no potenciālā pretendenta ir saņemti jautājumi.

Iepirkuma komisija izskata saņemtos jautājumus un nolemj sniegt šādas atbildes:

**1.Jautājums.**

Iepirkuma 2.daļas tehniskajā specifikācijā 1.1. punktā ir norādīts, ka testa stieņus garumam ir jābūt vismaz 1000 mm bet 1.7.punktā ir norādīts, ka iekārtas rāmju izmēriem jābūt vismaz 380x110x270 mm. Vai tā ir kļūda?

**1.Atbilde.**

Jā, tā ir kļūda. Rāmju izmēriem jābūt vismaz 1400x400x630 mm.

**2.Jautājums.**

Iepirkuma 5.daļas tehniskajā specifikācijā norādīts: *“Saliekamās plakniskās kopnes modelis ar maināmu shēmu un mehāniskiem tenzodevējiem, savietojams montāžas rāmī”*, bet visas tehniskās prasības pilnībā atkārto 3.daļas tehnisko specifikāciju. Vai tā ir kļūda?

**2.Atbilde.**

Jā, tā ir kļūda.

**Komisijas priekšsēdētāja informē, ka iepirkuma tehniskās specifikācijas izstrādātājs ir konstatējis kļūdu tehniskajā specifikācijā un ir nepieciešams grozīt tehniskās specifikācijas prasības attiecībā uz iepirkuma 5.daļu.**

**Komisija vienbalsīgi nolemj:**

1. Apstiprināt sagatavotās atbildes.
2. Atbildi nosūtīt iesniedzējam.
3. Tā kā grozījumus nav iespējams veikt esošā iepirkuma ietvaros, Iepirkuma komisija vienbalsīgi lemj par iepirkuma 2. un 5.daļas pārtraukšanu, pamatojoties uz Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 230.punktu, kurā noteikts, ka Pasūtītājs var jebkurā brīdī pārtraukt izsludinātu iepirkuma procedūru, ja tam ir objektīvs pamatojums – nepieciešami grozījumi tehniskajās specifikācijās.
4. Publicēt Iepirkumu uzraudzības biroja Publikāciju vadības sistēmā un Elektronisko iepirkumu sistēmā atbilstošus paziņojumus par komisijas lēmumu un ievietot informāciju RTU mājaslapā.

Pielikumā:

Ieinteresētā piegādātāja 22.10.2018. vēstules kopija.

Sēdi slēdz L.Jodzēviča plkst. 13:45.

Komisijas priekšsēdētāja L.Jodzēviča

Komisijas locekļi U.Citskovskis

J.Smirnovs

J.Blūms